Temeljem Odluke o imenovanju Povjerenstva za provedbu javnog natječaja za prijam u radni odnos na određeno vrijeme na projektu „"Zaželi – program zapošljavanja žena – faza II" "SNAGA ŽENA – SKRBIM ZA DRUGE, BRINEM ZA SEBE II" UP.02.1.1.13.0077, KLASA: 112-06/20-07/3, URBROJ: 2158/07-02-20-05od 1. travnja 2019. godine, a povodom Javnog natječaja za prijam u radni odnos na određeno vrijeme Klasa: 112-03/19-01/1, URBROJ: 2158/07-02-19-01 od 13. srpnja 2020. godine, Povjerenstvo objavljuje:

**POZIV**

**na testiranje kandidata putem intervjua**

**I.**

Pozivaju se kandidati koji su zadovoljili formalne uvjete prijave na Javni natječaj za prijam u radni odnos na određeno vrijeme u okviru projekta *UP.02.1.1.13.0077, „"Zaželi – program zapošljavanja žena – faza II"*

*"SNAGA ŽENA – SKRBIM ZA DRUGE, BRINEM ZA SEBE II"*, sufinanciranog iz Europskog socijalnog fonda u sklopu Operativnog programa Učinkoviti ljudski potencijali 2014. – 2020., za potrebe provedbe aktivnosti u sklopu projekta "Snaga žena – skrbim za druge, brinem za sebe II" – radnica za pomoć i potporu starijim osobama i/ili osobama u nepovoljnom položaju i/ili osobama s invaliditetom, na testiranje putem intervjua.

Osobe koje nisu podnijele pravovremenu i urednu prijavu ili ne ispunjavaju formalne uvjete iz javnog natječaja za prijam u radni odnos ne smatraju se kandidatima prijavljenim na isti te su o tome obaviještene temeljem podataka koje su naznačile u prijavi na javni natječaj.

**II.**

Testiranje kandidata putem intervjua održati će se u službenim prostorijama Općine Vladislavci, na adresi Kralja Tomislava 141, Vladislavci, 31404 Vladislavci, prema terminima kako je navedeno u tablici niže:

**27. srpnja 2020. godine (ponedjeljak) prema slijedećim terminima:**

|  |  |
| --- | --- |
| VRIJEME | PREZIMENA |
| 8:00 do 8:30 | Prezimena od slova **A** do slova **H** |
| 8:30 do 9:00 | Prezimena od slova **I** do slova **K** |
| 9:00 do 9:30 | Prezimena od slova **L** do slova **O** |
| 9:30 do 10:00 | Prezimena od slova **P** do slova **Ž** |

**III.**

Opis poslova, podaci o plaći radnog mjesta objavljeni su istovremeno s objavom javnog natječaja za prijam u radni odnos na određeno vrijeme 13. srpnja 2020. godine, na službenim web stranicama Hrvatskog zavoda za zapošljavanje ([www.hzz.hr](http://www.hzz.hr/)) i Općine Vladislavci ([opcina-](http://opcina-vladislavci.hr/) [vladislavci.hr](http://opcina-vladislavci.hr/)).

Za kandidata koji ne pristupi testiranju ili ne dođe u točno naznačeno vrijeme za početak testiranja, smatrat će se da je povukao prijavu na javni natječaj.

**IV.**

**PRAVILA TESTIRANJA PUTEM INTERVJUA:**

1. Po dolasku na usmeno testiranje, od kandidata će biti zatraženo predočiti odgovarajuću identifikacijsku ispravu radi utvrđivanja identiteta.

Kandidati sa sobom trebaju ponijeti i OIB. Kandidati koje ne mogu dokazati identitet, kandidati za koje je utvrđeno da ne ispunjavaju formalne uvjete propisane javnim natječajem kao i oni za koje je utvrđeno da su podnijeli nepotpunu prijavu na javni natječaj za radna mjesta za koje se obavlja testiranje, ne mogu pristupiti testiranju.

2. Kroz intervju s kandidatima utvrđuju se radno iskustvo, motivacija, intelektualne vještine. Za svaki element provjere dodjeljuju se bodovi od 1 do 5.

**V.**

Nakon provedenog intervjua Povjerenstvo utvrđuje rang listu kandidata prema ukupnom broju ostvarenih bodova te sastavlja Izvješće o provedenom postupku koje s rang listom kandidata dostavlja općinskom načelniku.

Odabrani kandidat pozvat će se radi dostave izvornika i drugih dokaza o ispunjavanju formalnih uvjeta iz javnog natječaja.

Nakon dostave izvornika i drugih dokaza, općinski načelnik donosi odluku o prijmu u radni odnos odabranog kandidata.

**VI.**

O rezultatima javnog natječaja o prijmu u radni odnos na određeno vrijeme kandidati će biti obaviješteni putem web-stranice Općine Vladislavci ([www.opcina-vladislavci.hr](http://www.opcina-vladislavci.hr) ) objavom izabranih kandidata. Izabrani kandidati biti će i ponaosob obaviješteni o rezultatima natječaja temeljem podataka koje su naznačili u prijavi na javni natječaj.

Svi kandidati prijavljeni na javni natječaj imaju pravo uvida u rezultate i dokumentaciju koja se odnosi na natječaj.

Povjerenstvo za provedbu javnog natječaja

za prijam u radni odnos na određeno vrijeme

OBJAVLJENO NA OGLASNOJ PLOČI

23.07.2020.